**Ajánlatkérés száma: 21/2020.**

**A J Á N L A T K É R É S**

**Tisztelt Ajánlattevő!**

A Tiszaújvárosi Városgazda Nonprofit Kft. (3580 Tiszaújváros, Tisza út 2/E), (a továbbiakban: ajánlatkérő) ezúton kéri fel ajánlattételre az Ön által képviselt céget, mint Ajánlattevőt (a továbbiakban: ajánlattevő) a jelen ajánlatkérésben nevezett, a **közbeszerzési értékhatárt el nem érő értékű beszerzés során** jelen ajánlatkérésben előírtak szerint és az abban foglalt feltételek figyelembevételével.

**Beszerzés megnevezése:**

***Pelargonium peltatum; Pelargonium zonale* növények termelése**

**1. Az ajánlatkérő neve, címe:**

Tiszaújvárosi Városgazda Nonprofit Kft.

3580 Tiszaújváros, Tisza út 2/E.

Tel.: 49/540-636

Fax.: 49/540-637

**További információk a következő címen szerezhetők be:**

Tiszaújvárosi Városgazda Nonprofit Kft.

3580 Tiszaújváros, Tisza út 2/E

Kapcsolattartó: Tamics Adrienne kertészeti részlegvezető Tel.: 70/333-7607

Központi telefonszám: 06-49/540-636

E-mail cím: varosgazda@tujvaros.hu

**2. Az ajánlatkérés tárgya:**

***Pelargonium peltatum; Pelargonium zonale* növények termelése**

**A műszaki/szakmai dokumentáció rendelkezésre bocsátásának módja:**

Nem készül külön dokumentáció.

**3. A megkötendő szerződés meghatározása:**

Vállalkozási szerződés ***Pelargonium peltatum; Pelargonium zonale* növények termelése** tárgyában 3 éves időtartamra

**4. A szerződés időtartama:**

A szerződés időtartama: **2021. január 01. - 2023. augusztus 31.**

**5. A teljesítés helye, természetbeni helye:**

Tiszaújváros területe

**6. Az ellenszolgáltatás teljesítésének feltételei:**

Ajánlatkérő a teljesítésigazolás alapján kiállított számla alapján a szerződésben meghatározott módon és tartalommal való teljesítéstől számított 30 napon belül az ellenszolgáltatást átutalással teljesíti.

**7. Kizáró okok:**

Nem lehet ajánlattevő az a természetes, jogi személy, vagy jogi személyiséggel nem rendelkező gazdálkodó szervezet, aki vagy amely:

1. a szerződéssel érintett szervezettel közszolgálati jogviszonyban, munkaviszonyban vagy munkavégzésre irányuló egyéb jogviszonyban áll (továbbiakban: érintett dolgozó/ munkatárs),
2. az érintett dolgozó közeli hozzátartozója,
3. az a gazdálkodó szervezet, amelyben az érintett dolgozó, vagy annak közeli hozzátartozója tulajdoni részesedéssel rendelkezik,
4. egy évnél régebben lejárt adó-, vám-, vagy társadalombiztosítási járulékfizetési kötelezettségének nem tett eleget,
5. akinek az önkormányzati adóhatóságnál nyilvántartott adótartozása van,
6. aki ellen csőd-, felszámolási eljárás van folyamatban, aki végelszámolás alatt áll,
7. akinek tevékenységét a cégbíróság felfüggesztette,
8. aki nem szerepel a cégjegyzékben,
9. aki nem rendelkezik a tevékenység folytatásához előírt engedéllyel, jogosítvánnyal, illetve szervezeti, kamarai tagsággal,
10. aki korábbi, önkormányzattal kötött szerződésének teljesítése során súlyos szerződésszegést követett el,
11. akinek az adószámát a Nemzeti Adó- és Vámhivatal felfüggesztette, illetve törölte,
12. aki a jelen eljárást megindító felhívás feladásától visszafelé számított két év során az önkormányzattal, vagy az önkormányzat gazdasági társaságával vagy intézményével kötött szerződésének teljesítése során szerződési kötelezettségét nem teljesítette, amely folytán vele szemben meghiúsulási kötbérigény került érvényesítésre, vagy a teljesítési véghatáridőhöz képest legalább 2 alkalommal 10 napot meghaladó késedelembe esett, amelyek folytán vele szemben késedelmi kötbérigény került érvényesítésre,
13. aki a kizáró okokkal kapcsolatban valótlanul nyilatkozott.

A megkövetelt igazolási mód:

A kizáró okok fenn nem állásáról az ajánlattevőknek nyilatkoznia kell ajánlatának benyújtásával egyidejűleg az ajánlatkérés mellékletét képező nyomtatványon.

**8. Az ajánlattételi határidő:** 2020. december hó 08. nap 10.30 óra

**9. Az ajánlat benyújtásának helye, módja:**

**Tiszaújvárosi Városgazda Nonprofit Kft.**

**3580 Tiszaújváros, Tisza út 2/E**

Az ajánlat postai úton, vagy személyesen munkanapokon 7 és 15 óra között, az ajánlattételi határidő lejártának napján 7 és 10.30 óra között adható le.

Az ajánlatot zárt borítékban, 1 eredeti példányban kell benyújtani. A borítékon fel kell tüntetni a következő szöveget:

* *„****Muskátli növények termelése****” Az ajánlattételi határidő előtt* (2020. december hó 08. nap 10.30 óra) *nem bontható fel!*
* Az ajánlattevő nevét és székhelyét,
* „Iktatóban nem bontható fel, azonnal a címzetthez továbbítandó”.

Az ajánlatkérő az ajánlatot akkor tekinti határidőn belül benyújtottnak, ha annak kézhezvétele az ajánlattételi határidő lejártáig, a bontás megkezdéséig megtörténik. A postai küldemények elirányításából, elvesztéséből eredő összes kockázat ajánlattevőt terheli. Ajánlattevő felelőssége, hogy ajánlata megfelelő csomagolásban, formában és időben kerüljön benyújtásra. Ajánlatkérő csak az előírt határidőig a megjelölt helyre leadott ajánlatokat tudja értékelni. A határidőn túl érkezett ajánlatok érvénytelenek.

**10. Az ajánlatok felbontásának helye, ideje:**

Tiszaújvárosi Városgazda Nonprofit Kft.

3580 Tiszaújváros, Tisza út 2/E

2020. év december hó 08. nap 10.30 óra

**11. Az ajánlatok elbírálásának tervezett időpontja:** 2020. december 10.

**12. Szerződéskötés tervezett időpontja:** 2020. december 15.

**13. Műszaki tartalom:**

**Műszaki követelmények :**

**I.** Tiszaújváros belterületén történő virágosítás céljából *Pelargonium peltatum;* dugványról nevelt, szimpla virágú, színkeverék termelése, nevelése, leszállítása.

A növények 25 cm négyszög alakú cserepekben, 1 m-es balkonládákban, víztartályos edényekben összeültetve (mely edényeket Ajánlatkérő biztosít), valamint 9-es cserepekben (melyeket Ajánlattevő biztosít) előnevelve tőzeges földkeverékben, Osmocote 5-6 hónapos tartós hatású műtrágya alkalmazásával kerüljenek előállításra, mely tőzeg és tartós műtrágya beszerzése Ajánlattevő feladata.

Az Ajánlattevő a növényeket az Ajánlatkérő által 2021. március 09-ig átadott megtisztított cserepekbe, balkonládákba, víztartályos edényekbe beülteti, ott neveli a leszállítás idejéig.

Az Ajánlattevő, az Ajánlatkérő által legkésőbb 2021. március 09-ig biztosított (Stockosorb 500 Médium) vízmegkötő anyagot köteles bekeverni a tőzegbe.

(A 2022. és 2023. évben az időpontok és mennyiségek egyeztetésre kerülnek.)

Az edényzetek mérete és mennyisége; a beültetendő növényanyag éves mennyisége:

- 25x25x25 cm-es négyszög alakú cserép: 891 db (cserepenként 3 tő előnevelt vegyes színösszetételű muskátli beültetésével) **2673 tő növény**

- 100 cm-es balkonláda: 50 db

 (piros virágú muskátli beültetésével) **450 tő növény**

- 9-es cserépbe ültetett előnevelt vegyes színösszetételű muskátli

(virágoszlopokhoz) **650 tő növény**

**-** 45 dbvíztartályos edénybe (edényenként 4 tő előnevelt vegyes színösszetételű muskátli beültetésével)  **180 tő növény**

**-** 9-es cserépbe ültetett

 előnevelt vegyes színösszetételű muskátli **410 tő növény**

***Összesen: 4363 tő növény***

A kiültetendő fajták: *Pelargonium peltatum* *Ville de Paris White; Butterfly Pink és Red sorozatok.*

**II.** Tiszaújváros belterületén történő virágosítás céljából *Pelargonium zonale* dugványról nevelt teltvirágú piros színű álló muskátli éves termelése, nevelése, leszállítása.

A növények 12-es cserepekben (melyeket Ajánlattevő biztosít) előnevelve tőzeges földkeverékben, Osmocote 5-6 hónapos tartós hatású műtrágya alkalmazásával kerüljenek előállításra, mely tőzeg és tartós műtrágya beszerzése Ajánlattevő feladata.

Az Ajánlattevő, az Ajánlatkérő által legkésőbb 2021. március 09-ig (következő években előre egyeztetett időpontig) biztosított (Stockosorb 500 Médium) vízmegkötő anyagot köteles bekeverni a tőzegbe.

- 12-es cserépbe ültetett előnevelt álló piros teltvirágú muskátli **100 tő növény**

A kiültetendő fajta*: Pelargonium zonale Grandeur Dark sorozat Bright Red fajtája*

A hajtatott muskátli előállításához szükséges szaporítóanyag beszerzéséről Ajánlattevő gondoskodik.

A növények egészséges gyökérzettel, kórokozó- és kártevőmentesen, egyöntetű állományként kerüljenek leszállításra, előzetes egyeztetés alapján.

A beültetett cserepek, balkonládák kiültetési helyszínekre történő szállításáról az Ajánlattevő gondoskodik, az Ajánlatkérővel előzetesen egyeztetett ütemezés szerint.

A szállítás kezdetének várható ideje: minden évben május 15. Időjárás függvényében ettől a felek kölcsönös megegyezés szerint eltérhetnek.

A termesztés során az Ajánlatkérő az állomány minőségét és a megfelelő tápanyag-utánpótlás meglétét ellenőrizheti a termesztés telephelyén.

Tekintettel a szerződés 3 éves időtartamára az Ajánlatkérő és a nyertes ajánlattevő 2022. és 2023. év januárjában a kihelyezendő mennyiséget újratárgyalják és az infláció mértékének megfelelő esetleges áremelésről is írásban egyeztethetnek.

**14. Különleges előírások:**

**- Az Ajánlattevőnek a növényanyag előállításához megfelelő méretű és felszereltségű növényházzal szükséges rendelkeznie.**

**- A 2019-2020. évben, évente minimum 1 millió Ft-os összértékű muskátli virág termesztéséről, referencia igazolás csatolása.**

**- Ajánlattevő teljes felelősséggel tartozik az általa szállított áru minőségéért**.

Amennyiben a COVID-19 járvány által okozott gazdasági indokok miatt Ajánlatkérő adott években a tervezett mennyiségnél kevesebbet vesz igénybe, vagy egyáltalán nem veszi igénybe a megrendelt mennyiséget, úgy Ajánlattevő az adott években nem tarthat igényt az Ajánlatkérő által igénybe nem vett növények árára, továbbá az Ajánlatkérővel szemben semmiféle szankciót nem alkalmazhat. Felek az ezzel kapcsolatosan felmerült esetleges károkat maguk viselik, erre az esetre egymással szemben semmilyen jogcímen követelést nem érvényesíthetnek.

**15. Hiánypótlás lehetősége:** biztosított

**16. Kiegészítő tájékoztatás kérés határideje:** 2020. év december hó 04. napja 15 óra

Az Ajánlattevő az ajánlatkérésben foglaltakkal kapcsolatban, írásban/szóban kiegészítő (értelmező) tájékoztatást kérhet.

**17. Egyéb információk:**

17.1 Az ajánlattétel megtörténtével Ajánlattevő hozzájárul neve, székhelye, ajánlati ára és az eljárás lefolytatása során értékelésre kerülő egyéb szempontok nyilvánosságra hozatalához.

17.2 Ajánlatkérő felhívja Ajánlattevő figyelmét arra, hogy Tiszaújváros Város Önkormányzata, Polgármesteri Hivatala, önkormányzati intézményei és önkormányzati tulajdonú gazdasági társaságai minden olyan tiszaújvárosi gazdasági tevékenységet folytató vállalkozás visszterhes szerződésének (kivéve a közbeszerzési törvény szerint, valamint Tiszaújváros Város Önkormányzata, Polgármesteri Hivatala, önkormányzati intézményei és önkormányzati tulajdonú gazdasági társaságai egymás között megkötésre kerülő szerződéseit) a megkötésére, amelyek esetén a fentebb felsorolt szervezetek fizetési kötelezettsége a bruttó 200.000 Ft összeget eléri, vagy azt meghaladja, csak az alábbi feltételek megléte esetén kerülhet sor. Ezen feltételekről a másik szerződő felet szerződéskötés előtt tájékoztatni szükséges.

- A szerződés mellékletét képezi a határozat 1. melléklete szerinti nyilatkozat.

- A szerződés egy pontjában rögzítésre kerül az alábbi feltétel:

„A …… (szerződő fél) hozzájárul, hogy az önkormányzat Polgármesteri Hivatala/intézménye/gazdasági társasága (a megfelelő alkalmazandó) a szerződés mellékletét képező, a lejárt határidejű tartozásokra vonatkozó nyilatkozat valódiságát ellenőrizze. Amennyiben nyilatkozatot tevő félnek jelen szerződés pénzügyi teljesítése előtt a nyilatkozaton meghatározott szervezetek felé lejárt határidejű tartozása, adófizetési és bevallási kötelezettsége van és azt a számlán szereplő (számla hiányában a szerződésben meghatározott) fizetési határidő időpontjáig nem rendezi, hozzájárul a tartozás összegének az önkormányzat adóhatósága, Polgármesteri Hivatala, intézményei és saját tulajdonú gazdasági társaságai felé a legkorábbi esedékességű, azonos esedékesség esetén arányosan történő kompenzálásához, illetve beszámításához.”

Tiszaújvárosi gazdasági tevékenységet folytató vállalkozásnak kell tekinteni azt, amely székhellyel, vagy telephellyel rendelkezik Tiszaújvárosban, vagy ideiglenes gazdasági tevékenységet folytat.

A tartozásmentességre vonatkozóan az ajánlattevőknek jelen ajánlatkérés mellékletét képező nyomtatványon kell nyilatkoznia, amely majd a megkötendő szerződés részét fogja képezni.

17.3 **Ajánlattevőnek árajánlatát a növényanyagra Ft/db + Áfa áron, a 13. pont I. és a II bekezdésére külön-külön, amely – figyelembe véve a helyszíni körülményeket és adottságokat – magában foglalja a szerződésszerű teljesítéséhez, a szakszerű és komplett megvalósításához szükséges valamennyi költségét és mindennemű egyéb kiadást.** *(Szállítási és anyagköltség…)*

17.4 Ajánlatkérő fenntartja az ajánlatkérés eredménytelenné nyilvánításának jogát. Ajánlatkérőt nem terheli szerződéskötési kötelezettség.

17.5 Felhívom a Tisztelt Ajánlattevők figyelmét, hogy részletes árajánlatukat az Ajánlatkérő által rendelkezésre bocsátott jellemző mennyiségek, adatok alapján értelemszerűen tegyék meg.

Felhívjuk szíves figyelmét a jelen ajánlatkérésben foglalt előírások és feltételek alapos áttekintésére és kérem, hogy ajánlatát a leírtak figyelembevételével tegye meg.

Tiszaújváros, 2020. november 30.

 Tisztelettel:

Kerékgyártó István

 ügyvezető

Mellékletek:

1. Nyilatkozat kizáró okok hatálya alá nem tartozásról
2. Tartozásmentességre vonatkozó nyilatkozat

**1. számú melléklet**

**Nyilatkozat kizáró okok hatálya alá**

**nem tartozásról**

Alulírott ……………………….. mint a ……………………………………… (a továbbiakban: Ajánlattevő) cégjegyzésre jogosult képviselője nyilatkozom, hogy az Ajánlattevővel szemben nem állnak fenn az alábbi kizáró okok.

Nem lehet ajánlattevő az a természetes, jogi személy, vagy jogi személyiség nélküli gazdálkodó szervezet[[1]](#footnote-1), aki vagy amely:

1. a szerződéssel érintett szervezettel közszolgálati jogviszonyban, munka-viszonyban vagy munkavégzésre irányuló egyéb jogviszonyban áll (továbbiakban: érintett dolgozó/munkatárs),
2. az érintett dolgozó közeli hozzátartozója,
3. az a gazdálkodó szervezet, amelyben az érintett dolgozó, vagy annak közeli hozzátartozója tulajdoni részesedéssel rendelkezik,
4. egy évnél régebben lejárt adó-, vám-, vagy társadalombiztosítási járulékfizetési kötelezettségének nem tett eleget,
5. akinek az önkormányzati adóhatóságnál nyilvántartott adótartozása van,
6. aki ellen csőd-, felszámolási eljárás van folyamatban, aki végelszámolás alatt áll,
7. akinek tevékenységét a cégbíróság felfüggesztette,
8. aki nem szerepel a cégjegyzékben,
9. aki nem rendelkezik a tevékenység folytatásához előírt engedéllyel, jogosítvánnyal, illetve szervezeti, kamarai tagsággal,
10. aki korábbi, az önkormányzattal kötött szerződésének teljesítése során súlyos szerződésszegést követett el.
11. akinek az adószámát a Nemzeti Adó- és Vámhivatal felfüggesztette, illetve törölte
12. aki a jelen eljárást megindító felhívás feladásától visszafelé számított két év során az önkormányzattal, vagy az önkormányzat gazdasági társaságával vagy intézményével kötött szerződésének teljesítése során szerződési kötelezettségét nem teljesítette, amely folytán vele szemben meghiúsulási kötbérigény került érvényesítésre, vagy a teljesítési véghatáridőhöz képest legalább 2 alkalommal 10 napot meghaladó késedelembe esett, amelyek folytán vele szemben késedelmi kötbérigény került érvényesítésre,
13. aki a kizáró okokkal kapcsolatban valótlanul nyilatkozott.

Kelt:……………., 20……………..

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Cégszerű aláírás

**2.sz. melléklet**

**NYILATKOZAT**

**……….számú ………………………………. szerződéshez**

Alulírott ……………………................................................, a ..............................

…………………..............................……………………………........(szerződő fél

neve, címe, adószáma) képviselője nyilatkozom, hogy

**Tiszaújváros Város Önkormányzata**

* **adóhatóságánál** (3580 Tiszaújváros, Bethlen G. út 7.),
* **a Tiszaújvárosi Polgármesteri Hivatalnál** (3580 Tiszaújváros, Bethlen G. út 7.),

**intézményeinél, azaz**

* a Tiszaújvárosi Intézményműködtető Központnál (3580 Tiszaújváros, Bethlen G. út 7.) és a gazdaságilag hozzá tartozó intézményeknél:
* Tiszaújvárosi Humánszolgáltató Központ (3580 Tiszaújváros, Kazinczy F. út 3.),
* Tiszaújvárosi Napközi Otthonos Óvoda (3580 Tiszaújváros, Pajtás köz 13.),
* Tiszaújváros Művelődési Központ és Könyvtár (3580 Tiszaújváros, Széchenyi út 2.),
* TiszaújvárosVárosi Rendelőintézetnél (3580 Tiszaújváros, Bethlen G. út 11-13.),

**önkormányzati tulajdonú gazdasági társaságainál, azaz**

* TiszaSzolg 2004 Kft.-nél (3580 Tiszaújváros, Tisza út 2/F),
* Tiszaújvárosi Városgazda Nonprofit Kft.-nél (3580 Tiszaújváros, Tisza út 2/E),
* Tisza Média Kft.-nél (3580 Tiszaújváros, Szent István út 16.)
* Tiszaújvárosi Sport-Park Nonprofit Kft-nél (3580 Tiszaújváros, Teleki Blanka út 6.)

lejárt határidejű tartozásom, adófizetési vagy bevallási kötelezettségem nem áll fenn.

Felelősségem tudatában kijelentem, hogy a közölt nyilatkozat a valóságnak megfelel.

Dátum: 2020.………………….

 ………………….

 szerződő fél képviselője

1. Gazdálkodó szervezet alatt a polgári perrendtartásról szóló 2016. évi CXXX. törvény 7. § (1) bekezdés 6. pontjában meghatározott fogalmat kell érteni. [↑](#footnote-ref-1)